Paġna L-attivitajiet kummerċjali tal-impriżi kkonċernati huma: McKesson topera fid-distribuzzjoni u konsenja ta': Ethicals u Branded Pharmaceuticals u tagħmir mediku; prodotti ta' provvista mediċi; u l-konsenja teknoloġija tal-informazzjoni dwar il-kura tas-saħħa lill-organizzazzjonijiet tal-kura tas-saħħa, UDG hija fornitur ta' servizzi ta' bejgħ u kummerċjalizzazzjoni, il-bejgħ bl-ingrossa, tagħmir mediku, l-imballaġġ u servizzi ta' forniment ta' kura tas-saħħa speċjalizzata, Il-Mira tinkludi n-negozju tal-bejgħ bl-ingrossa tal-farmaċewtiċi fl-Irlanda u fir-Renju Unit (li jikkonsistu fin-negozju United Drug Supply Chain Services u fin-negozju United Drug Sangers); TCP, fornitur ta' servizzi tal-kura tas-saħħa fl-Irlanda; u MASTA, negozju tal-kura tas-saħħa tal-ivvjaġġar fir-Renju Unit. Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lill-partijiet terzi interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7818 — McKesson/UDG Healthcare (negozji tal-farmaċewtiċi bl-ingrossa u negozji assoċjati), f'dan l-indirizz: Kunsill Regolatorju dwar id-denominazzjoni tal-oriġini protetta: Il-grupp applikant għandu interess leġittimu biex jitlob din l-emenda tal-Ispeċifikazzjoni, bħala l-korp maniġerjali tad-DOP, skont l-Artikolu 4 tar-Regolament tad-Denominazzjoni ta' Oriġini "Queso Tetilla" u l-Korp Regolatorju skont l-Artikolu 12 tal-Liġi 2/2005 tat-18 ta' Frar 2005, dwar il-promozzjoni u s-salvagwardjar tal-kwalità tal-ikel ta' Galicia. Il-produtturi u l-proċessuri tad-denominazzjoni tal-oriġini kollha qegħdin f'dan il-grupp. Isem il-prodott Deskrizzjoni tal-prodott Żona ġeografika Prova tal-Oriġini Metodu ta' produzzjoni Affarijiet oħra (qtugħ) Emenda tal-Ispeċifikazzjoni ta' DOP jew IĠP irreġistrata li ma għandhiex tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012. Emenda tal-Ispeċifikazzjoni ta' DOP jew IĠP irreġistrata li għaliha ma jkun ġie rreġistrat l-ebda Dokument Uniku (jew ekwivalenti) u li ma għandhiex tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012. Ir-raġunijiet prinċipali li jiġġustifikaw l-introduzzjoni ta' dawn il-bidliet jistgħu jinġabru b'dan il-mod: Bidliet soċjoekonomiċi li nħolqu fl-imaniġġjar tal-materja prima. Dawn seħħew, fost affarijiet oħra, fl-aparizzjoni ta' figura ġdida fil-katina tal-produzzjoni tal-prodott, l-ewwel xerrejja tal-ħalib, li jistgħu jaġixxu bħala figura intermedjarja fil-kumerċjalizazzjoni tal-ħalib bejn ir-raħħala u l-produtturi tal-ġobon. Bidliet relatati mat-titjib tal-kwalità tal-prodott protett u bl-evoluzzjoni fit-tekniki tal-produzzjoni ta' dan l-istess prodott. Dawn il-bidliet jaffettwaw kwistjonijiet, bħal ma hi d-determinazzjoni tal-perjodu ta' maturazzjoni jew tad-data ta' skadenza. Dawn huma l-bidliet introdotti fil-kategoriji differenti fl-Ispeċifikazzjoni: Tiġi inkluża l-protezzjoni tad-denominazzjoni fil-lingwa ta' Galicia ("Queixo Tetilla"), flimkien mal-isem bl-Ispanjol, għaliex it-tnejn huma modi komuni ta' kif wieħed jista' jirreferi għal dan il-prodott. Ġew emendati dawn l-Artikoli: Jinħoloq Reġistru tal-Ewwel Xerrejja, bil-għan li jittejjeb il-kontroll tat-traċċabilità tal-prodott. Tradizzjonalment kienu jeżistu żewġ tipi ta' operaturi fil-produzzjoni ta' dan il-ġobon: ir-raħħala, li jipproduċu l-materja prima, u l-proċessuri, li jbiddluha fil-prodott protett. Illum il-ġurnata, mhux il-proċessuri tal-ġobon kollha jiksbu l-materja prima direttament mingħand ir-raħħala, imma jistgħu jiksbuha mingħand dawk li huma magħrufa bħala "l-ewwel xerrejja tal-ħalib", li jaġixxu bħala ċentri ta' kollezzjoni għall-ħalib li ġej mill-irziezet li jinsabu fiż-żona ġeografika u li jfornu lil industriji li jipproċessaw. Qed isiru dawn il-bidliet fid-dettalji tekniċi tal-ipproċessar: Din il-bidla ġejja minħabba l-avvanzi fil-produzzjoni ta' tames industrijali b'kontenut għoli ta' kimożina, li ppermettew li dan isir jixbah lill-kompożizzjoni naturali tal-estratti tat-tames, inkluż proporzjon ogħla ta' kimożina. Barra minn hekk, f'dawn l-aħħar snin, il-kwalità tal-ħalib tjiebet u issa hija inqas aċiduża. Dan ifisser li kellhom jiżdiedu t-temperatura u l-perjodi tat-tbaqqit sabiex tinkiseb il-konsistenza adekwata. Ma hemmx bżonn li jiġi stabbilit ħin minimu ta' tagħsir peress li dan jiddependi minn varjabbli differenti, bħalma hi t-teknoloġija użata, it-temperatura tal-kamra, iż-żmien tas-sena, u l-iżvilvilupp tal-pH, eċċ. Ir-raġunijiet huma l-istess bħall-każ preċedenti. Barra minn hekk, id-data ta' skadenza, li bħalissa hija ta' 60 ġurnata mid-data ta' preparazzjoni għad-dispaċċ, hija emendata wkoll. Bl-emenda jiġu stabbiliti żewġ dati ta' skadenza skont il-piż tal-ġobon: mhux aktar minn 60 ġurnata għal ġobon li jiżen bejn 0,5 u 0,7 kilogrammi; u mhux aktar minn 90 ġurnata għal ġobon li jiżen aktar minn 0,7 kilogrammi. Fiż-żewġ każijiet, id-data hija kkalkulata mid-data ta' produzzjoni. L-ewwel nett, id-data ta' referenza għall-kalkolu inbidlet għal dik li issa hija d-data tal-produzzjoni. Dan huwa aktar addattat, peress li l-ġobon jibda l-"maturazzjoni" tiegħu mill-mument tal-produzzjoni, u huwa minn hawnhekk li għandu jibda jiġi kkalkulat l-aħjar mument tal-konsum, u mhux mill-mument li jiġi ppreparat għad-dispaċċ. It-tieni nett, ma jibqax jiġi ffisat numru speċifiku ta' ġranet, iżda limiti massimi (bejn 60 u 90 ġurnata skont il-piż), li huwa aktar addattat, peress li l-produttur jistà jagħżel data ta' skadenza iqsar, jekk jaħseb li huwa aktar addattat hekk. Fl-aħħar nett, għall-ġobon b'piż aktar minn 0,7 kilogrammi, il-perjodu jiżdied għal 90 ġurnata, billi ġobon ta' dan id-daqs ikun fl-aħjar kundizzjonijiet għall-konsum matul dan il-perjodu. Huwa stipulat li d-denominazzjoni protetta fit-tikkettar tal-prodotti, tistà tinkiteb kemm bl-Ispanjol, "Queso Tetilla", kif ukoll bil-lingwa Gallega, "Queixo Tetilla", b'konformità mar-reġistru. Il-ħwienet self-service qed tingħatalhom il-possibilità li jaqsmu l-ġobna fi tnejn fil-punt tal-bejgħ, taħt ċerti kundizzjonijiet. Il-"Queso Tetilla" jinbiegħ mingħajr imballaġġar artifiċjali, bil-qoxra tiegħu stess li sservi bħala protezzjoni naturali. Meta l-ġobna tinqata', waħda min-naħat tal-porzjonijiet imqattgħin titlef il-qoxra protettiva naturali tagħha. Minħabba f'hekk, sabiex tiġi ffaċilitata l-kumerċjalizazzjoni tal-porzjonijiet tal-"Queso Tetilla" fi ħwienet self-service, il-ġobon li jiżen aktar minn 0,7 kg jistà jinqasam fl-istabbilimenti tal-bejgħ u jitpoġġà għall-bejgħ, imgeżwer f'film tal-ikel trasparenti. F'dawn il-każijiet, il-ġobna tistà tinqasam biss fi tnejn biex tibqa' żżomm id-dehra tal-forma li l-konsumatur jirrikonoxxi bħala karatteristika ta' dan il-ġobon. Il-ġobon li jiżen inqas minn 0,7 kg irid jinbiegħ sħiħ. Klassi 1.3. — Ġobnijiet Ġobon magħmul mill-ħalib tal-baqar tar-razez Rubia Gallega, Friesian, jew Pardo-Alpina, jew tal-inkroċjar ta' dawn ir-razez, li wara proċess ta' produzzjoni li jinkludi l-koagulazzjoni, il-qtugħ, l-iskular u (b'mod volontarju) il-ħasil tal-baqta, l-iffurmar, it-tagħsir, it-tmelliħ u l-maturazzjoni, jippreżenta dawn il-karatteristiċi: Jintuża wkoll għalf konċentrat ta' oriġini veġetali bħala suppliment alimentari biex ikopri l-bżonnijiet enerġetiċi tal-bhejjem. Kemm jista' jkun, il-materja prima għall-produzzjoni ta' dan l-għalf għandha toriġina fiż-żona ġeografika ddefinita. Il-ħalib użat fil-produzzjoni tal-"Queso Tetilla" huwa ħalib naturali frisk, li ġej mill-ħalib ta' baqar tar-razez Rubia Gallega, Friesian jew Pardo-Alpina, jew ta' baqar li jiġu mill-inkroċjar ta' dawn ir-razez, f'azjendi agrikoli fiż-żona ġeografika definita. Il-ħalib ma għandux ikollu kolostru u lanqas preservattivi. Mhumiex permessi proċeduri ta' standardizazzjoni jew xi tip ta' manipulazzjoni li tbidddel il-kompożizzjoni inizjali tal-ħalib. Mhuwiex permess it-taħlit ma' ħalib ieħor li ma jiġix minn azjendi rreġistrati jew minn ħalib ta' baqar li ma jkunux tar-razez imniżżlin fl-ispeċifikazzjoni tal-kundizzjonijiet. Il-produzzjoni tal-ħalib, l-operazzjonijiet preliminari li l-produzzjoni hija suġġetta għalihom, bħall-produzzjoni u l-maturazzjoni tal-ġobon, iridu jsiru fiż-żona ġeografika ddefinita fil-punt numru 4. Għaldaqstant, il-passi kollha tal-produzzjoni jridu jsiru f'din iż-żona. Il-"Queso Tetilla" jista' jkun ikkumerċjalizzat biss jekk il-qoxra tiegħu turi l-karatteristiċi esterni naturali tal-maturazzjoni. Il-qoxra hija l-protezzjoni naturali tal-"Queso Tetilla". Għaldaqstant, il-"Queso Tetilla" jinbiegħ mingħajr imballaġġar artifiċjali. Madanakollu, il-"Queso Tetilla" jista' jiġi ippakkjat, dejjem jekk l-imballaġġ ma jbiddilx il-karatteristiċi tal-prodott bl-ebda mod, la fil-karatteristiċi fiżiċi u lanqas dawk organolettiċi u fiżikokimiċi deskritti fit-taqsima 3.2; ikun suġġett għall-verifika mill-bord superviżorju u wara, għall-awtorizazzjoni tal-imballaġġ. Barra minn hekk, huwa permess li l-ġobon jinkesa b'emulsjoni ta' kontra l-moffa, trasparenti u bla kulur. Il-"Queso Tetilla" jintbagħat sħiħ mill-produtturi tal-ġobon. Fil-każ ta' ġobon li jiżen aktar minn 0,7 Kg, dan jista' jinbiegħ ukoll fi ħwienet self-service, maqsum fi tnejn. F'dan il-każ il-ġobon irid ikollu żewġ kontratikketi, waħda mwaħħla ma' kull naħa tal-ġobna, u żewġ settijiet tal-bqija tal-elementi li jigarrantixxu l-awtentiċità tal-prodott; b'tali mod li wara li l-ġobna tinqasam fi tnejn, iż-żewġ nofsijiet jibqgħu juru l-elementi ta' identifikazzjoni. Għall-ġobon li jinbiegħ f'żewġ nofsijiet, peress li waħda mill-uċuħ ta' ġewwa ta' kull nofs ma jkollhiex il-protezzjoni naturali magħmula mill-qoxra tagħha stess, il-qsim fi tnejn tal-ġobna għandu jsir fl-istabbiliment tal-bejgħ lill-konsumatur finali u ż-żewġ nofsijiet jistgħu jitgħattew b'film tal-ikel trasparenti. Il-qtugħ tal-ġobon fil-punt tal-bejgħ tiegħu, jiżgura li l-prodott ikun espost fil-ħanut, bl-imballaġġ artifiċjali tiegħu (il-film tal-ikel trasparenti) għall-inqas ħin possibli u b'hekk tinżamm il-kwalità tal-prodott. Il-qtugħ jista' jsir biss fi tnejn, peress li b'dan il-mod il-prodott jibqa' jżomm id-dehra tiegħu, il-forma karatteristika tiegħu ta' sider ta' mara, u li minnha jingħaraf mill-konsumatur. Madankollu, il-"Queso Tetilla", irrelevanti mill-piż tiegħu, jista' jitqatta' fi kwalunkwe daqs fil-ħwienet fejn jinbiegħ, sakemm dan isir quddiem il-konsumatur fil-ħin tal-bejgħ. Il-ġobon bid-denominazzjoni ta' oriġini protetta "Queso Tetilla" għandu tikketta partikolari tad-denominazzjoni (il-kontratikketta) li tiżgura l-awtentiċità tal-prodott. Il-kontratikketta tikkonsisti minn kodiċi alfanumeriku korrelattiv u uniku għal kull prodott, barra mill-logo tad-denominazzjoni ta' oriġini protetta "Queso Tetilla" kif jidher hawnhekk: Barra minn hekk, it-tikketti kummerċjali ta' kull produttur għandu jkollhom fuqhom il-kitba, li tidher b'mod prominenti, "Denominazzjoni ta' Oriġini Protetta" u l-isem "Queso Tetilla" jew "Queixo Tetilla", kif ukoll il-logo Ewropew li jiddentifika d-Denominazzjoni ta' Oriġini Protetta. Sabiex tiġi żgurata l-awtentiċità tal-prodott u wkoll biex tinżamm it-traċċabbiltà, il-kontratikketi tal-garanzija u t-tikketti kummerċjali li juru id-Denominazzjoni ta' Oriġini Protetta "Queso Tetilla" għandhom jitwaħħlu mal-prodott fil-post tal-produzzjoni u b'tali mod li ma jkunux jistgħu jerġgħu jintużaw. Kif stabbilit fis-subparagrafu 3.5, il-ġobon maħsub għall-bejgħ maqsum fi tnejn, irid ikollu żewg kontratikketi, waħda mwaħħla ma' kull naħa tal-ġobna, u żewġ settijiet tal-bqija tal-elementi li jigarrantixxu l-awtentiċità tal-prodott; b'tali mod li wara li l-ġobna tinqasam fi tnejn, iż-żewġ nofsijiet jibqgħu juru l-elementi ta' identifikazzjoni. Iż-żona ġeografika tal-produzzjoni tal-ħalib u tal-produzzjoni tal-ġobon koperta mid-Denominazzjoni ta' Oriġini Protetta "Queso Tetilla", tinkludi t-territorju kollu tal-Komunità Awtonoma ta' Galicia. L-orografija ta' Galicia hija ffurmata minn muntanji baxxi u sistema ta' xmajjar importanti. Din l-orografija, flimkien ma' klima tal-Atlantiku li tipprevalixxi (karaterizzata minn ħafna xita), jiffavorixxu l-iżvilupp tal-bur (kemm naturali, kif ukoll dawk ikkultivati) u l-produzzjoni għolja ta' foraġġ u ta' kultivazzjoni agrikola. Din il-produttività tal-art tippermetti l-iżvilupp tal-attività tat-trobbija intensa tal-annimali, u bħala konsegwenza ta' dan, l-iżvilupp ta' industrija importanti tal-produzzjoni ta' prodotti tal-ħalib. Ta' min jiffoka wkoll fuq il-fattur uman, kemm fil-produzzjoni tal-ħalib ibbażata fl-irziezet tal-familji u b'ġestjoni tradizzjonali, kif ukoll fil-produzzjoni tal-ġobon li ssir skont il-prattiċi tradizzjonali li ġew adattati għall-avanzi teknoloġiċi u għall-eżiġenzi legali fir-rigward tal-iġjene u tas-sigurtà alimentari. Mir-repertorju gastronomiku vast ta' Galicia, il-"Queso Tetilla", huwa wieħed mill-prodotti li l-aktar jidentifika ma' dan ir-reġjun. Huwa ġobon artab, u l-aktar karatteristiċi organolettiċi tiegħu huma l-kremożità; ir-riħa ħafifa tiegħu ta' ħalib; it-togħma tiegħu kemmxejn aċiduża u tikka mielħa; l-aroma ta' ħalib tiegħu u tixbah lil dik tal-butir; li lkoll flimkien ifakkru lil dak li jkun fil-ħalib li minnu ġejja l-ġobna. Huwa ġobon li jinħall faċilment u faċli biex tiddiġerieh. Fl-aħħar nett, il-forma unika tiegħu, dik ta' sider femminili, hija l-akbar karatterstika li minnha ħa l-isem tiegħu u jingħaraf mill-konsumaturi filwaqt li ssir id-distinzjoni bejn il-"Queso Tetilla" u ġobon ieħor. L-ambjent ġeografiku jiffavorixxi ħafna t-tkabbir ta' mergħat u bur estensivi tal-iprem kwalità, vantaġġi li ġew intensifikati f'dawn l-aħħar żewġ deċenji. L-importanza kwantitattiva ta' dan il-foraġġ fid-dieta tal-baqar tal-ħalib ta' Galicia, u l-profil tal-ispeċi li jagħmlu parti minn din id-dieta (speċjalment il-ħafna pjanti leguminużi) jaffettwaw il-kompożizzjoni tal-ħalib, u flimkien mal-produzzjoni u l-maturazzjoni tal-ġobon jagħtu l-karatteristici organolettiċi u nutrittivi tiegħu, b'mod speċjali l-kremożità, il-kulur tat-taħlita u l-qoxra tiegħu. Barra minn hekk, il-produzzjoni tal-ħalib hija bbażżata fi rziezet tal-familja, bl-użu ta' metodi razzjonali għat-trobbija tal-annimali" Il-karatteristiċi ta' dawn l-irziezet jgħinu fil-produzzjoni ta' ħalib ta' kwalità ideali biex isir dan il-ġobon. Il-proċess tal-produzzjoni tradizzjonali, fejn l-għarfien tal-produtturi tar-reġjun bi tradizzjoni twila tal-produzzjoni ta' dan il-ġobon għandu rwol importanti, u li huwa kkaratterizzat minn perjodu qasir ta' maturazzjoni, jagħti lill-ġobon il-kremożità u t-togħma ħafifa tiegħu, li huma karatteristiċi tal-prodott. (it-tieni sottoparagrafu tal-Artikolu 6(1) ta' dan ir-Regolament) Il-Ġermanja Klassi 1.3. Ġobnijiet L-"Allgäuer Sennalpkäse" huwa ġobon iebes b'data ta' skadenza twila, li jiġi prodott bl-użu ta' metodi tradizzjonali u artiġjanali direttament fis-"Sennalpen" (azjendi tal-ħalib tas-sajf tal-Alpi) fl-Allgäu mill-ħalib naturali tal-baqar mhux pasturizzat u pproċessat bl-idejn. Huwa prodott tipiku tal-biedja tal-Alpi fl-Allgäu. L-"Allgäuer Sennalpkäse" huwa ġobon iebes, f'forma tonda, magħmul f'ċilindri li jiżnu bejn 5-35 kg u b'dijametru ta' bejn 70 cm u 30 cm, u b'għoli ta' mhux aktar minn 15-il cm. Il-qoxra hija mnixxfa u l-kulur huwa bejn isfar fl-oranġjo u kannella. Il-ġobon huwa ta' konsistenza bejn soda u ratba u tipikament għandu distribuzzjoni moderata ta' toqob daqs ta'piżella. Il-kulur tiegħu huwa bejn avorju u isfar. Il-biċċiet ċilindriċi li jiżnu bejn 5-15-il kg jistgħu jinqatgħu u jinbigħu bħala "Allgäuer Sennalpkäse" mhux maturi ħafna wara li jkunu mmaturaw għal tliet xhur. Il-kontenut ta' materja niexfa tal-"Allgäuer Sennalpkäse" mhux maturi ħafna huwa tal-inqas 55 %, filwaqt li l-kontenut tax-xaħam fil-materja niexfa ma jistax ikun inqas minn 45 %. L-"Allgäuer Sennalpkäse" mhux matur ħafna għandu togħma li tfakkar fil-ġewż, aroma delikata, u konsistenza ratba fil-ħalq. Is-Sennalpkäse li jiżen aktar minn 15-il kg huwa mmaturat għal mill-anqas erba' xhur. Il-kontenut ta' materja niexfa tal-"Allgäuer Sennalpkäse" għandu jkun ta' mill-inqas 62 %, filwaqt li l-kontenut tax-xaħam fil-materja niexfa huwa tal-inqas 45 %. Għandu togħma pikkanti u li tfakkar fil-ġewż, u jista' wkoll ikun xi ftit affumikat f'xi każijiet. Huwa u jimmatura l-"Allgäuer Sennalpkäse", isir iktar pikkanti u qawwi fit-togħma tiegħu u jkollu konsistenza iktar soda, b'aroma aktar żviluppata u b'togħma, riħa u kulur aktar intensi. Matul il-perjodu ta' manifattura tal-"Allgäuer Sennalpkäse", mill-inqas 60 % tal-għalf tal-baqar għandu jiġi miż-żona ta' produzzjoni. Billi l-"Allgäuer Sennalpkäse" huwa mmanifatturat fl-Alpi, matul l-istaġun tar-ragħa minn Mejju sa Ottubru (180 jum) biss, is-sors ewlieni ta' għalf għall-baqar huwa meta jirgħu fuq il-mergħat tal-muntanji. Huma għandhom jirgħu fuq l-Alpi għal mill-inqas 80 jum. Ma jistgħux jittieħdu lura fl-irziezet tagħhom jew biex jinżlu jirgħu kuljum fil-mergħat tal-widien. Il-ħaxix tal-mergħat jista' jiġi ssupplimentat bil-ħuxlief, li jista' jkun importanti f'ċirkustanzi mhux previsti ta' skarsezza ta' għalf (minħabba silġ, pereżempju) jew ta' aġġustamenti strutturali meħtieġa fl-għalf tal-merħla. Il-magħlef jista' jiġi mtejjeb b'elementi li għandhom livelli għoljin ta' enerġija jew ta' proteina, bħal ċereali, uċuħ tal-proteina (qamħirrum aħdar, ħuxlief tal-alfalfa), bil-prodotti sekondarji prodotti fl-mtieħen tal-qamħirrum u taż-żejt, bl-għalf għall-produzzjoni tal-ħalib adattat għall-ġobon iebes u b'għalf ieħor; dawn is-supplimenti djetetiċi jistgħu jingħataw separatament jew jitħalltu flimkien; ma' jistgħux ikunu ta' aktar minn 30 % tat-total tal-għalf li jingħata kuljum għal kull annimal. Mhuwiex ġeneralment permess li l-baqar tal-ħalib jitgħalfu fuq il-ħuxlief u fuq l-għaf tas-sajlo. Il-ħalib użat għall-produzzjoni tal-"Allgäuer Sennalpkäse" ġej minn baqar tar-razza tipika "Braunvieh" tar-reġjun u mir-razez imħalltin tagħhom. Jista jintuża biss il-ħalib mhux ipproċessat minn teħliba waħda jew aktar fuq l-Alp rispettiv, imkessaħ fejn meħtieġ. Il-ħalib ta' filgħaxija tat-teħlib normalment huwa xkumat. It-tames naturali u l-kulturi tal-batterji tal-aċidu lattiku biss jistgħu jintużaw għat-tibqit tal-ħalib. It-tames prodott minn mikroorganiżmi modifikati ġenetikament ma jistax jintuża. L-ebda addittiv jew preservattiv kimiku ma jiġi miżjud mal-ġobon, ħlief il-melħ (obbligatorju) u l-batterji tal-"qoxra ħamra" (fakultattiv) biex jgħinu fl-iżvilupp tat-togħma u tal-qoxra. Il-produzzjoni kollha (il-manifattura, it-tibqit tal-ħalib, l-ipproċessar tal-baqta, l-iffurmar, il-banju tal-melħ, il-kura u l-maturazzjoni) għandha ssir fiż-żona ġeografika ddefinita fil-punt 4. Barra minn hekk, it-terminu "Bergkäse" jista' jiddaħħal fit-tikketta, jekk dan ikun konformi mar-regoli stabbiliti fl-Artikolu 31(1) tar-Regolament (UE) Nru 1151/2012 u mar-Regolament ta' Delega tal-Kummissjoni (UE) Nru 665/2014 tal-11 ta' Marzu 2014 li jissupplimenta r-Regolament (UE) Nru 1151/2012 tal-Parlament Ewropew u tal-Kunsill, f'dak li jikkonċerna l-kundizzjonijiet tal-użu tat-terminu tal-kwalità mhux obbligatorju "prodott tal-muntanji". Iż-żona tal-produzzjoni tal-"Allgäuer Sennalpkäse" qiegħda f'tarf ir-reġjun amministrattiv ta' Schwaben tal-Bavarja fl-Alpi f'altitudni ta' mill-inqas 800 m 'l fuq mil-livell tal-baħar. Din tkopri l-qasam tad-distretti rurali ta' Allgäu Ostallgäu, Oberallgäu u Lindau. Il-kundizzjonijiet klimatiċi u l-art irregolari jiffavorixxu l-biedja tal-mergħat. Il-mergħat li jiffurmaw aktar minn 70 % tal-art agrikola fl-Allgäu jaqdu rwol deċiżiv (f'reġjuni oħra tal-Bavarja ta' spiss jammontaw għal inqas minn 10 %). Għoljiet u mergħat weqfin li jitilgħu 'l fuq mll-altitudni ta' 2 000 m u b'mod korrispondenti staġun qasir tat-tkabbir ifissru li l-art spiss hija adattata biss għar-ragħa fil-muntanji. Għal sekli sħaħ ir-ragħa fl-Alpi għamilha possibbli li jintużaw mergħat tal-muntanji bħala sors ta' ikel, li joffri serħan għall-irziezet tal-bhejjem ta' oriġini li jinsabu fil-widien. Il-biedja Alpina tikkontribwixxi b'mod sinifikanti għall-preżervazzjoni tal-pajsaġġ rurali tal-Allgäu. Il-kundizzjonijiet lokali speċifiċi (bħalma huma l-klima, l-art u l-ħamrija) flimkien mar-ragħa estensiv jippermettu t-tkabbir ta' veġetazzjoni tipika għall-mergħat tal-muntanji, li fil-kompożizzjoni tagħha fiha proporzjon konsiderevolment għoli ta' ħxejjex aromatiċi meta mqabbla maż-żoni tal-widien, kif ukoll bijodiversità partikolari kkundizzjonata mill-pożizzjoni u mill-użu tagħha. Ir-rigħi fil-mergħat Alpini għoljin jagħmel il-ħalib tal-baqar rikk f'sustanzi bħal karotenojdi, terpeni u aċidi grassi poliinsaturati li jikkontribwixxu b'mod sinifikanti għall-kulur isfar, għar-riħa aromatika u intensa, u għat-togħma tal-"Allgäuer Sennalpkäse". L-"Allgäuer Sennalpkäse" huwa magħmul minn ħalib mhux ipproċessat mhux ittrattat, bl-użu biss ta' tames naturali. Dan, flimkien mal-għalf speċifiku msemmi hawn fuq mimli ħxejjex, jagħtih it-togħma bejn pikkanti, u robusta, imħawra, li tfakkar fil-ġewż u (jekk imsajjar bil-ħruq tal-ħatab) togħma ximindaqqiet kemxejn affumikat. Huwa u jimmatura, il-ġobon isir aktar pikkanti u aktar rikk fit-togħma. Fatturi speċjali oħrajn huma l-konsistenza kumpatta u lixxa, it-toqob żgħar, il-kulur u l-aroma intensa. Ir-razza "Braunvieh" hija razza tradizzjonali fil-Bavarja, partikolarment fiż-żona ġeografika tar-reġjun tal-Allgäu; Ir-razza hija klassika u tgħix fit-tul, tagħti produzzjoni għolja u għandha użu doppju, b'rendiment tajjeb kemm ta' ħalib kif ukoll ta' laħam. L-annimali oriġinarjament tad-daqs bejn pjuttost żgħir u medju bil-kapaċità tagħhom ta' adattament kif ukoll ta' rigħi konsiderevoli, b'kostituzzjoni robusta u manjiera li tagħmilhom sodi fuq saqajhom, jagħmluhom partikolarment adatti għal ħafna azjendi tal-biedja fir-reġjuni muntanjużi. Ta' min isemmi wkoll il-kontenut għoli ta' proteina tal-ħalib mill-baqar Braunvieh, estremament adattat għall-produzzjoni tal-ġobon. Dan ifisser li huwa element essenzjali li jagħti lill-"Allgäuer Sennalpkäse" l-karatteristika speċifika ħafna tagħha. L-użu ta' razza bovina tipika tar-reġjun itejjeb l-assoċjazzjoni qawwija u l-konnessjoni mill-qrib tal-ġobon mar-reġjun. Sa minn żmien ir-Rumani, il-ġobon kien prodott biex jinżamm il-ħalib li, dak iż-żmien ma setax jew anki issa ma jistax, jitniżżel mill-Alpi kuljum. Dokumenti antiki juru li l-metodi ta' produzzjoni tal-ġobon tradizzjonali li jiffurmaw il-bażi għall-produzzjoni tal-"Allgäuer Sennalpkäse" kienu diġà qegħdin jintużaw fi żmien il-Gwerra tat-Tletin Sena. Il-produzzjoni ta' ġobon kbir iebes u tond, li oriġina fl-Allgäu wara l-introduzzjoni tal-ġobon mill-Appenzell Żvizzeru madwar l-1820, fisser li l-ġobon seta' jinżamm għal żmien itwal. Barra minn hekk, il-bejgħ ta' ġobon iebes kien iktar attraenti. Ir-reġjun għandu tradizzjoni twila ta' għarfien fil-produzzjoni tal-"Allgäuer Sennalpkäse", li spiss intirtet fil-familji għal ġenerazzjonijiet sħaħ. Il-bdiewa tal-Allgäu wkoll kellhom skambji intensivi ta' tagħrif permezz ta' laqgħat regolari u ta' inizjattivi ta' taħriġ konġunt, li kkontribwixxew b'mod sinifikanti għall-preservazzjoni tal-għarfien dwar il-produzzjoni tal-"Allgäuer Sennalpkäse". Ma hemm l-ebda produzzjoni industrijali tal-"Allgäuer Sennalpkäse", li tenfasizza l-importanza tal-element uman u tal-ħiliet artiġjanali. Kull pass fl-ipproċessar isir biss manwalment u l-iktar bl-użu tradizzjonali ta' tagħmir tax-xogħol, bħal taljaturi tal-ġobon jew pjanċi tal-injam għall-ippressar tal-baqta. Il-ħalib tradizzjonalment jissaħħan fi ktieli tar-ram, li għandu effett pożittiv fuq kif il-ġobon jimmatura u fuq it-togħma tiegħu. Il-manifattur tal-ġobon għandu jimmonitorja kull pass mill-qrib ħafna u għandu jkun jaf il-ħin propizju għal kull stadju tal-ipproċessar. Wara t-tibqit, matul il-proċess tat-tgħollija l-ħalib użat għall-produzzjoni tal-"Allgäuer Sennalpkäse" jissaħħan b'attenzjoni sa mill-inqas 52 °C (jiġifieri temperatura relattivament għolja). Dan il-proċess hu importanti biex il-ġobon ikollu ħajja ta' ħżin twila, li hija importanti fl-Alpi. Fl-istess ħin, il-ħalib għandu jiġi ttrattat b'attenzjoni sabiex jiġi żgurat li tinżamm il-parti kbira tal-karatteristiċi u l-komponenti aromatiċi u mikrobijoloġiċi u b'hekk ukoll il-kwalitajiet speċifiċi tal-ħalib. Barra minn hekk, il-kundizzjonijiet ta' għalf fuq il-mergħat tal-muntanji li jinbidlu b'mod naturali jfissru li l-ħalib ma għandux xi karatteristiċi standard, iżda pjuttost li l-kwalità tiegħu (f'termini ta' kontenut ta' proteina jew ta' kompożizzjoni ta' aċidi grassi, pereżempju) tvarja. L-esperjenza vasta tagħhom tippermetti lill-produtturi tal-"Allgäuer Sennalpkäse" jikkumpensaw għal dawn il-fluttwazzjonijiet naturali. Din l-esperjenza hija essenzjali wkoll għat-tqattigħ tal-ħalib magħqud fid-daqsijiet meħtieġa biex l-"Allgäuer Sennalpkäse" jingħata l-konsistenza kompatta, lixxa tiegħu. It-tibqit isir ukoll bl-idejn, normalment permezz ta' bord tal-injam u tal-forom għaċ-ċilindri tal-ġobon. L-użu kawt mill-manifattur tal-ġobon ta' dawn l-istadji fil-proċess huwa deċiżiv għall-bqija tal-proċess ta' maturazzjoni u b'hekk għall-kwalità tal-prodott aħħari. L-"Allgäuer Sennalpkäse" huwa mgħaddas f'banju tal-melħ għal tlett ijiem qabel jimmatura. Il-banju tal-melħ jiżgura li l-ġobon minnufih jissiġilla ermetikament minn barra u jimmatura b'mod tajjeb u uniformi fuq ġewwa, u għalhekk l-"Allgäuer Sennalpkäse" jikseb il-konsistenza regolari u kumpatta. Matul il-proċess tal-maturazzjoni għandha tingħata attenzjoni partikolari liċ-ċilindri tal-ġobon, għaliex dan l-istadju isir ukoll fl-Alpi f'temperaturi iktar kesħin b'livelli ogħla (ħafna drabi varjabbli) ta' umdità. Il-ġobon spiss jimmatura matul ix-xitwa f'kantini naturali, fejn jeħtieġ b'mod partikolari monitoraġġ bir-reqqa mill-bdiewa tal-ħalib tal-Alpi, minħabba l-fatt li l-kundizzjonijiet ta' maturazzjoni ma jistgħux ikunu standardizzati teknoloġikament. Il-bidwi jiddeċiedi billi josserva mill-esperjenza meta huma lesti biex jinqalbu, jinħaslu jew jitnaddfu bi xkupilja, u b'hekk jikkontribwixxi b'mod sinifikanti lill-kwalità tal-ġobon. Għandha tingħata kunsiderazzjoni partikolari lill-karatteristiċi speċifiċi ta' kull Alp, u lill-kundizzjonijiet lokali u l-faċilitajiet tekniċi tiegħu. Ir-rabta mill-qrib tal-ġobon maż-żona tal-produzzjoni tiegħu hija wkoll murija biċ-ċar min-nuqqas kważi totali ta' trasport matul il-fażi tal-produzzjoni. Il-ħalib huwa prodott fuq l-Alpi u pproċessat direttament fuq il-post, bl-idejn biss. Porzjon sinifikanti ħafna ta' bejgħ iseħħ ukoll direttament fuq il-post. L-"Allgäuer Sennalpkäse" għandu għalhekk jitqies bħala prodott li huwa influwenzat ħafna mir-reġjun li huwa ċentrali għall-identità tiegħu. (it-tieni subparagrafu tal-Artikolu 6(1) ta' dan ir-Regolament)